CELEX: 32015R2017
Language: hr
Date: 2015-11-11 00:00:00
Title: Provedbena uredba Komisije (EU) 2015/2017 оd 11. studenoga 2015. o utvrđivanju provedbenih tehničkih standarda u vezi s faktorima prilagodbe za izračun potrebnog kapitala za valutni rizik za valute vezane uz euro u skladu s Direktivom 2009/138/EZ Europskog parlamenta i Vijeća (Tekst značajan za EGP)

12.11.2015   
            
            
               HR
            
            
               Službeni list Europske unije
            
            
               L 295/21
            
         PROVEDBENA UREDBA KOMISIJE (EU) 2015/2017
   оd 11. studenoga 2015.
   o utvrđivanju provedbenih tehničkih standarda u vezi s faktorima prilagodbe za izračun potrebnog kapitala za valutni rizik za valute vezane uz euro u skladu s Direktivom 2009/138/EZ Europskog parlamenta i Vijeća
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2009/138/EZ Europskog parlamenta i Vijeća od 25. studenoga 2009. o osnivanju i obavljanju djelatnosti osiguranja i reosiguranja (Solventnost II) (1), a posebno njezin članak 109.a stavak 2. točku (c),
   budući da:
   
               (1)
            
            
               Prilagodbama utvrđenima u ovoj Uredbi uzimaju se u obzir detaljni kriteriji utvrđeni u članku 188. stavku 5. Delegirane uredbe Komisije (EU) 2015/35 (2).
            
         
               (2)
            
            
               Kako bi se osigurao dosljedan tretman valuta vezanih uz euro u izračunu potrebnog kapitala za valutni rizik, trebali bi se predvidjeti faktori prilagodbe za valutni rizik u vezi s tečajem između eura i valuta vezanih uz euro, kao i u vezi tečaja između dvije valute vezane uz euro.
            
         
               (3)
            
            
               Ova se Uredba temelji na nacrtu provedbenih tehničkih standarda koji je Komisiji dostavilo Europsko nadzorno tijelo za osiguranje i strukovno mirovinsko osiguranje.
            
         
               (4)
            
            
               Europsko nadzorno tijelo za osiguranje i strukovno mirovinsko osiguranje provelo je otvoreno javno savjetovanje o nacrtu provedbenih tehničkih standarda na kojem se temelji ova Uredba, analiziralo je moguće povezane troškove i koristi te zatražilo mišljenje Interesne skupine za osiguranje i reosiguranje osnovane u skladu s člankom 37. Uredbe (EU) br. 1094/2010 Europskog parlamenta i Vijeća (3),
            
         DONIJELA JE OVU UREDBU:
   Članak 1.
   Faktori prilagodbe za valutni rizik ako je lokalna ili strana valuta euro
   Ako je lokalna ili strana valuta euro, za potrebe članka 188. stavaka 3. i 4. Delegirane uredbe (EU) 2015/35, faktor od 25 % zamjenjuje se sa:
   
               (a)
            
            
               0,39 % ako je druga valuta danska kruna (DKK);
            
         
               (b)
            
            
               1,81 % ako je druga valuta lev (BGN);
            
         
               (c)
            
            
               2,18 % ako je druga valuta zapadnoafrički CFA franak (BCEAO) (XOF);
            
         
               (d)
            
            
               1,96 % ako je druga valuta srednjoafrički CFA franak (BEAC) (XAF);
            
         
               (e)
            
            
               2,00 % ako je druga valuta komorski franak (KMF).
            
         Članak 2.
   Faktori prilagodbe za valutni rizik ako je lokalna i strana valuta vezana uz euro
   Za potrebe članka 188. stavaka 3. i 4. Delegirane uredbe (EU) 2015/35, faktor od 25 % zamjenjuje se s:
   
               (a)
            
            
               2,24 % ako su dvije valute DKK i BGN;
            
         
               (b)
            
            
               2,62 % ako su dvije valute DKK i XOF;
            
         
               (c)
            
            
               2,40 % ako su dvije valute DKK i XAF;
            
         
               (d)
            
            
               2,44 % ako su dvije valute DKK i KMF;
            
         
               (e)
            
            
               4,06 % ako su dvije valute BGN i XOF;
            
         
               (f)
            
            
               3,85 % ako su dvije valute BGN i XAF;
            
         
               (g)
            
            
               3,89 % ako su dvije valute BGN i KMF;
            
         
               (h)
            
            
               4,23 % ako su dvije valute XOF i XAF;
            
         
               (i)
            
            
               4,27 % ako su dvije valute XOF i KMF;
            
         
               (j)
            
            
               4,04 % ako su dvije valute XAF i KMF.
            
         Članak 3.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 11. studenoga 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 335, 17.12.2009., str. 1.
   
   
      (2)  Delegirana uredba Komisije (EU) 2015/35 оd 10. listopada 2014. o dopuni Direktive 2009/138/EZ Europskog parlamenta i Vijeća o osnivanju i obavljanju djelatnosti osiguranja i reosiguranja (Solventnost II) (SL L 12, 17.1.2015., str. 1.).
   
      (3)  Uredba (EU) br. 1094/2010 Europskog parlamenta i Vijeća od 24. studenoga 2010. o osnivanju Europskog nadzornog tijela (Europsko nadzorno tijelo za osiguranje i strukovno mirovinsko osiguranje), o izmjeni Odluke br. 716/2009/EZ i o stavljanju izvan snage Odluke Komisije 2009/79/EZ (SL L 331, 15.12.2010., str. 48.).